Trend Spotter(PM) – บล.ซีจีเอส-ซีไอเอ็มบี
Morning Market Summary SET ช่วงเช้าปิดที่ระดับ 1,752.03 …
25 ก.ย. 2561

Morning Market Summary
SET ช่วงเช้าปิดที่ระดับ 1,752.03 จุด เพิ่มขึ้น 2.61 จุด (+0.15%) มูลค่าการซื้อขาย 22,415.81 ล้านบาท หุ้นไทยเช้านี้แกว่งบวก-ลบในทิศทางเดียวกับตลาดภูมิภาค เนื่องจากนักลงทุนยังคงกังวลสถานการณ์การค้าระหว่างสหรัฐ-จีน และการเมืองในสหรัฐ บ้านเราช่วงเช้ามีแรงหนุนจากหุ้นขนาดใหญ่ในกลุ่มค้าปลีกสื่อสาร ปิโตรเคมี ตลาดลุ้นทำ Window Dressing ก่อนปิดงวด Q3/61 ติดตามการประชุมเฟด (25-26 ก.ย.นี้) ตลาดคาดว่าเฟดจะปรับขึ้นอัตราดอกเบี้ย 0.25% ก่อนที่จะปรับขึ้นอีกครั้งในเดือนธ.ค.
Afternoon Perspective
แนวโน้มการซื้อขายช่วงบ่าย คาดดัชนี SET จะยังซึมๆและแกว่งในกรอบแคบต่อไป จากแรงกดดันของดัชนีในภูมิภาคและการขาดปัจจัยหนุนใหม่ๆ แม้ราคาน้ำมันจะสามารถขึ้นทะลุ 80 ดอลลาร์ได้ แต่แรงซื้อหุ้นในกลุ่มพลังงานหลักแทบไม่มี สะท้อนตลาดกำลังกังวลอะไรบางอย่าง สภาพการเล่นน่าจะยังไม่มีอะไรเด่นจนกว่าจะมีปัจจัยหนุนใหม่ๆ เข้ามา เราจึงมองว่าภาคบ่ายดัชนียังมีสิทธิย่อตัวลงได้อีกจากแรงขายทำกำไร กรอบรับภาคบ่ายมองที่ 1744-1740 จุดและแนวต้านที่ 1756-1758 จุด แนะนำ เล่นเก็งกำไร IVL CPF และ TRUE
Technical Pick
True Corporation (TRUE TB; THB 6.15) – ซื้อ
TTCL (TTCL TB; THB 10.80) – ซื้อ